SAMCO ดี๊ด๊า! Q2/59 พลิกกำไรมาที่ 18.33 ลบ. หลังรายได้อสังหาฯเพิ่มขึ้น
SAMCO ดี๊ด๊า! Q2/59 พลิกกำไรมาที่ 18.33 ลบ. จากปีก่อนขาดทุน 0.88 ลบ. หลังรายได้อสังหาฯเพิ่มขึ้น ด้าน 6 เดือนแรกมีกำไรอยู่ที่ 123.55 ลบ. เพิ่มขึ้นเกิน 20 เท่าตัว จากปีก่อน 5.04 ลบ.
10 ส.ค. 2559

บริษัท สัมมากร จำกัด (มหาชน) หรือ SAMCO รายงานผลการดำเนินงานไตรมาส 2/59 สิ้นสุดวันที่ 30 มิ.ย.59 (รวมบริษัทย่อย) มีกำไรสุทธิ 18.33 ล้านบาท หรือมีกำไรสุทธิ 0.031 บาทต่อหุ้น เทียบกับช่วงเดียวกันของปีก่อนที่มีผลขาดทุนสุทธิ 0.88 ล้านบาท หรือขาดทุนสุทธิ 0.001 บาทต่อหุ้น
อย่างไรก็ตาม ผลการดำเนินงานช่วง 6 เดือนแรกมีกำไรสุทธิ 123.55 ล้านบาท หรือ 0.21 บาทต่อหุ้น เพิ่มขึ้น 2,351% จากช่วงเดียวกันของปีก่อนที่มีกำไรสุทธิ 5.04 ล้านบาท หรือ 0.009 บาทต่อหุ้น
โดยผลการดำเนินงานในไตรมาสดังกล่าวพลิกกำไรเนื่องจากมีรายได้จากธุรกิจอสังหาริมทรัพย์เพิ่มขึ้น